# data[].attributes.body
Vasvári Szilárd 42 éves fizika-, kémia- és testnevelés szakos tanár Budapesten  él. Egyedülálló. A keresete havi nettó 200 000 Ft.  Önkormányzati lakásban  lakik, melynek bére havonta 50 000 Ft.

A fizetése kiegészítéséhez korrepetálásokat vállal heti három alkalommal, ezért óránként 3000 Ft kap. Havonta 2400 Ft-ot fizet villanyszámlára, 7600 Ft-ot gázra, 6000 Ft-ot tévé és internet előfizetésre, 10 000 Ft-ot a közös költségre. Kéthavonta 3000 Ft-ot költ a telefonja feltöltésére, 4000 Ft-ot víz- és csatornadíjra.

Havonta megvásárolja a BKK bérletet, mert tömegközlekedéssel jár dolgozni a Kőrösi Csoma Sándor Szakgimnáziumba.

Kedvenc időtöltése a zenehallgatás, kirándulás. Havonta elviszi az osztályát egy gyalogtúrára a Budai-hegységbe. Szombatonként eljár biliárdozni a haverjaival egy közeli vendéglátóhelyre. Havonta kétszer moziba is jár a barátaival.

Szülei Debrecenben élnek. Őket havonta egyszer meglátogatja. Vonattal utazik, 50%-os kedvezménnyel.

# data[].attributes.body
Bartha Krisztián és felesége Fekete Aliz a budapesti Mátyás király téren él két gyermekkel. Luca Krisztián fogadott lánya egy menő, költségtérítéses gazdasági iskola tanulója. Lili, a pár közös gyermeke nemsokára 1 éves lesz.

Krisztián a házukban működő Rózsa Bisztró tulajdonosa. Itt dolgozik Aliz is. A havi tiszta bevételük a bisztróból átlag 450 000 Ft. De itt mindig akad valami javítanivaló, nem várt kiadás, amire havonta 100 000 Ft-ot kell félretenniük.

A család folyton anyagi gondokkal küszködik.  Lakásukat hitel terheli, melynek havi törlesztő részlete 75 000 Ft. Luca taníttatása évi 960 000 Ft-jába kerül a családnak, aminek 1 havi részletét minden hónapban félre kell tenniük. Ezenkívül a rezsiköltségük havonta eléri a 65 000 Ft-ot.

# data[].attributes.body
Szalai Vera óvodavezető óvónő egyedülálló anyaként él két gyermekével Budapesten. Nagyon elkötelezett a munkáját illetően, elismert a szakmájában. Sajnos a magánéletében már nem ilyen sikeres.

Vera havi keresete 240 000 Ft, a családi pótlék gyermekenként 17 000 Ft. Ehhez jön még hozzá a 60 000 Ft-os tartásdíj, amit Miklóstól kap.

A lakás havi rezsidíja 65 000 Ft, a lakás közös költsége 14 000 Ft-ot. Ezenkívül Vera az egyik telefon társaságnak 9000 Ft-ot fizet havonta egy családi díjcsomagért. Az otthoni internet használatra 5600 Ft-ot, a tévé előfizetésre 7200 Ft-ot költ minden hónapban. Vera saját magának és két iskolás lányának BKK bérlet vásárol minden hónapban.

Vera kamasz lánya Csenge 17 éves, középiskolába jár. Minden héten
10 000 Ft zsebpénzt kap, ebből kell megoldania napközben az étkezését (tízórai, ebéd, uzsonna) is. A hétvégi szórakozásra minden hónapban ezen felül még 8000 Ft kap az édesanyjától.

Hanna, a kislánya még csak 8 éves, ő az  iskolában étkezik havi 11 200 Ft-ért.

A nyáron tengerparti nyaralásra szeretnének elmenni közösen. Erre Vera havonta  15 000 Ft-ot tesz félre.

# data[].attributes.body
Dr. Kardos Zoltán és felsége dr. Steiner Dóra Csillagkúton él 1 éves kislányukkal. Mindketten a helyi klinikán dolgoznak orvosként. Zoltán havi jövedelme nettó 360 000 Ft, Dóráé 320 000 Ft a pótlékokkal együtt. A lakásuk megvásárlására hitlelt vettek fel, melynek havi törlesztő részlete 180 000 Ft. A család rezsiköltsége havonta 60 000 Ft, melyhez még 12 000 Ft közös költség is hozzáadódik. A pénzügyeiket lakossági folyószámlán intézik, melynek havidíja személyenként 600 Ft.

Mindkét szülő saját gépkocsival rendelkezik, ezekre havonta összesen 60 000 Ft költenek.

Zoltán és Dóra szeret színházba járni, erre havonta 20 000 Ft-ot költenek. Minden héten két alkalommal elmennek vacsorázni vagy kikapcsolódni a kollégáikkal a Kék Macsekba, mely alkalmanként 10 000 Ft-ot jelent. Hetente kétszer bébiszitter jár hozzájuk, aki a kislányukra vigyáz, amíg ők kettesben kikapcsolódnak. Adél, a bébiszitter 3 órát tölt ott egy este folyamán, melyért 9000 Ft-ot fizet neki a házaspár.

Gyakran vásárolnak orvosi szakkönyveket, könyveket, de folyóiratokra is előfizetnek. Havonta összesen 30 000 Ft-ot költenek ezekre.A nyárra lakásfelújítást terveznek, erre havonta 150 000 Ft-ot tesznek félre.
A kislányuknak Babakötvényt vásároltak, erre a számlára 25 000 Ft-ot utalnak át minden hónapban.

# data[].attributes.body
A Sztojka család tagjai Ökörapátiban élnek a falu szélén, az egyszerűen berendezett, szerény házikójukban. Renátó, Ármándó és Grófó a helyi lovardában dolgozik. Havi jövedelmük fejenként 90 000 Ft. Édesapjuk Dodi bácsi már nyugdíjas, havonta 110 000 Ft kap.

Velük él még Sztojka Ármándóné, Marika, aki nemrég adott életet egy kisbabának. A gyermek után  havi 12 200 Ft családi pótlékot kapnak.

Cintike és Dzsenni szintén a családdal élnek, ők látják el a ház körüli munkát, ők gondoskodnak a családról. Néha alkalmi munkákat vállalnak, melyből havi 60 000 Ft bevétele van a családnak.

A havi rezsiköltségük havonta 50 000 Ft, a régi Zsigulijuk 12 000 Ft-ot költenek.

# data[].attributes.body
Szűcs Gyula rendőr százados a budapesti Kristófvárosi kapitányságon, 270 000 Ft-ot kap kézhez havonta. Felesége Szilágy Laura lobbanékony, nagyhangú, csinos nő, akinek a család az első. Gyermekkori barátnőjével közösen üzemelteti a kifőzdéjét. A kifőzde 140 000 Ft-tal járul hozzá a családi kasszához havonta.

A család rezsiköltsége minden hónapban 72 000 Ft, az autóra további 25 000 Ft-ot költenek.

Lányuk Sári egyetemista, bomlanak utána a fiúk. Szeret csinosan öltözködni, minden hétvégén szórakozni jár a barátaival. A szülők a lányuknak bakszámlát nyitottak, melyre havonta 50 000 Ft-ot utalnak. Ebből fedezi Sári ezeket a kiadásait. A főétkezésekre nem kell költenie, de a BKK diákbérletet ebből vásárolja.

# data[].attributes.body
Olvassátok el figyelmesen a családokhoz tartozó leírásokat!
Számítsátok ki a havi bevételüket és kiadásukat!
Hány forint marad a családi kasszában az egyéb kiadásokra (élelmiszerek, tisztítószerek,  szórakozás, ruházat stb)? Hány forint jut ebből egy személyre?